Lav et referat af nedenstående tekst:

Tekst:
Et slagsmål på åben gade i Vejgaard i sommer endte blodigt, da en nu 25-årig mand trak en springkniv og gik løs på en en 23-årig kvinde og 36-årig mand. Det fremgår af anklageskriftet i sagen, der kommer for retten i Aalborg onsdag. Hændelsen fandt sted foran Vejgaard Kroen på Hadsundvej i Vejgaard lidt efter midnat 31. juli. Ifølge anklageskriftet var den 25-årige bevæbnet med en springkniv med et 12 centimeter langt blad, som han stak den 36-årige mand med to gange, én gang i maven og én gang i låret. Kendt af politiet Knivstikket i maven gav offeret skader på nyre og tarmsystemet, fremgår det af anklageskriftet. Den 23-årige kvinde blev påført nogle snitlæsioner i hovedet og på armen. Det vides ikke, før sagen indledes, hvordan den 25-årige mand forholder sig til anklagerne, ligesom det heller ikke fremgår, hvad baggrunden var for, at mødet mellem de tre i sommernatten udviklede sig så blodigt. Den 25-årige var kendt af politiet i forvejen, da knivstikkeriet fandt sted. Han har siddet varetægtsfængslet, siden begivenhederne fandt sted.

Referat:
Sagen om et knivstikkeri i juli er nu endt i retten, hvor en ung mand er tiltalt.